# Zmluva o poskytovaní služieb (nemocnica/MOM)

**Zmluva o poskytovaní služieb**

**uzatvorená podľa § 269 ods. 2 zákona č. 513/1991 Zb. Obchodný zákonník v platnom znení**

(ďalej len „zmluva“)

**Objednávateľ: Obec Janov**

Sídlo: Janov 1, 082 42

Zastúpený: František Harčár

Bankové spojenie: Prima banka

IBAN: SK48 5600 0000 0088 2325 9001

SWIFT/BIC: KOMASK2X

IČO: 0069 0627

DIČ: 2020 54 6660

Tel.: -

mobil: 0905 76 58 28

E-mail: janov@onlinenet.sk

(ďalej len „objednávateľ“)

**a**

**Poskytovateľ: Fakultná nemocnica s poliklinikou J. A. Reimana Prešov**

Sídlo:  Hollého 14, 081 81 Prešov

Zastúpený: Ing. Ľubomír Šarník, riaditeľ

Bankové spojenie:

IBAN: SK80 8180 0000 0070 0028 0091

BIC: SPSRSKBA

IČO: 00610577

DIČ: 2021281559

Tel.: 051/7011202

E-mail: kajnakova@fnsppresov.sk

(ďalej len „poskytovateľ“)

**Čl. I**

**Predmet zmluvy**

1. Zmluvné strany, objednávateľ na strane jednej a poskytovateľ na strane druhej, uzatvárajú na základe § 269 ods. 2 Obchodného zákonníka túto zmluvu o poskytovaní služieb, v nadväznosti na aktuálny vývoj epidemiologickej situácie na území obce **Janov** vyvolanej šírením nového koronavírusu SARS-CoV-2, ktorý spôsobuje ochorenie COVID-19, s cieľom ochrany verejného zdravie, a to za nasledujúcich podmienok.
2. Poskytovateľ sa zaväzuje, že zabezpečí zdravotnícky personál v počte **jednej** osoby na vykonávanie odberu vzoriek biologického materiálu a následnú diagnostiku infekčného respiračného ochorenia COVID-19, vyvolaného novým koronavírusom SARS-CoV-2 na objednávateľom zriadenom odberovom mieste v obci **Janov** (ďalej „OM“), a to prostredníctvom antigénového testu (ďalej „diagnostické vyšetrenie“ alebo „Služba“), a to v rozsahu a spôsobom, ktoré sú uvedené nižšie v zmluve.

Diagnostické vyšetrenia bude poskytovateľ vykonávať nasledovne:

v mesiaci apríl: **3.4.2021**, **10.4.2021, 17.4.2021, 24.4.2021**

v mesiaci máj: **1.5.2021, 8.5.2021, 15.5.2021, 22.5.2021, 29.5.2021**

Počas jedného z víkendových dní (sobota) 13. až 21. týždňa roku 2021 od - podľa rozhodnutia obce.

Za kontrolu pobytu záujemcov o diagnostické vyšetrenie a následné umožnenie vykonania diagnostického vyšetrenia týmto záujemcom zodpovedá objednávateľ prostredníctvom administratívnych pracovníkov v každom OM podľa čl. II. ods. 5 písm. c) tejto zmluvy.

1. Poskytovateľ sa zaväzuje, že nebude vyžadovať úhradu (akýkoľvek poplatok) od osôb, ktoré sa rozhodnú využiť služby OM na diagnostiku infekčného respiračného ochorenia COVID-19 prostredníctvom antigénového testu (t.j. poskytovateľ nemôže požadovať za vykonanie diagnostického vyšetrenia od vyšetrovanej osoby úhradu).
2. Objednávateľ sa zaväzuje poskytnúť poskytovateľovi pri plnení jeho povinností vyplývajúcich z tejto zmluvy potrebnú súčinnosť v rozsahu podľa tejto zmluvy a zaplatiť poskytovateľovi dohodnutú cenu.

**Čl. II**

**Práva a povinnosti zmluvných strán**

1. Poskytovateľ sa zaväzuje vykonávať diagnostické vyšetrenia pre testované osoby, konkrétne sa zaväzuje vykonávať tieto činnosti:
2. zabezpečiť prítomnosť zdravotníckeho personálu v OM v dohodnutom čase podľa ods. 2 tohto článku zmluvy,
3. prostredníctvom zdravotníckeho personálu v dohodnutom čase podľa ods. 2 tohto článku zmluvy odoberať vzorky biologického materiálu sterom z nosohltanu,
4. vyhodnocovať odobratú vzorku prostredníctvom antigénového testu,
5. informovať testovanú osobu o výsledku testu formou odovzdania certifikátu alebo potvrdenia o vykonaní testu,
6. plniť všetky povinnosti, ktoré mu ako poskytovateľovi zdravotnej starostlivosti vyplývajú z príslušných právnych predpisov,
7. pri spracúvaní osobných údajov testovaných osôb na účely plnenia predmetu tejto zmluvy postupovať (vrátane splnenia všetkých povinností ochrany osobných údajov týkajúcich sa samotného poskytovateľa) v súlade s Nariadením Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
8. Diagnostické vyšetrenia sa poskytovateľ zaväzuje vykonávať počas jedného z víkendových dní II. a III. týždňa roku 2021 .
9. Poskytovateľ bude odoberať vzorky biologického materiálu minimálne v dohodnutom čase osobám, ktoré sa dostavia na odberové miesto.
10. Objednávateľ sa zaväzuje poskytnúť poskytovateľovi potrebnú súčinnosť pre riadne plnenie povinností poskytovateľa vyplývajúcich mu z tejto zmluvy, konkrétne sa zaväzuje na vlastné náklady:
11. zabezpečiť poskytovateľovi antigénové sety,
12. zabezpečiť poskytovateľovi certifikáty alebo inú formu potvrdenia o vykonanom antigénovom teste,
13. zabezpečiť v dohodnutom čase v OM administratívnych pracovníkov
14. zabezpečiť priestory určené na zriadenie OM vrátane posúdenia ich vhodnosti miestne príslušným RÚVZ.
15. Poskytovateľ sa zaväzuje použiť diagnostické sety výlučne na vykonanie diagnostického vyšetrenia podľa tejto zmluvy. Poskytovateľ sa zaväzuje vrátiť nepoužité diagnostické sety a certifikáty objednávateľovi po ukončení testovania, kedy objednávateľ vyzdvihne nepoužité diagnostické sety vo všetkých OM na vlastné náklady cestou koordinátora odberného miesta.
16. Poskytovateľ vyhlasuje, že:
17. je poskytovateľom zdravotnej starostlivosti podľa § 4 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov,
18. spĺňa všetky podmienky a požiadavky v tejto zmluve stanovené a že je plne kompetentný túto zmluvu uzatvoriť a schopný riadne plniť v celom rozsahu záväzky v nej obsiahnuté,
19. vedome nezamlčal objednávateľovi žiadne informácie vo vzťahu k schopnosti poskytovateľa poskytovať Službu podľa tejto zmluvy alebo také informácie, ktoré by podstatne zmenili alebo ovplyvnili rozhodnutie objednávateľa uzatvoriť túto zmluvu.
20. Poskytovateľ sa zaväzuje vykonávať diagnostické vyšetrenie v súlade so všeobecne záväznými právnymi predpismi Slovenskej republiky a Metodikou k testovaniu formou antigénových testov, ktorá je zverejnená na webovom sídle Ministerstva zdravotníctva SR tak, aby mohol byť dosiahnutý účel použitia vzorky na diagnostiku, najmä dodržiavať podmienky použitia diagnostického setu, manipulácie s odberovým materiálom, podmienok odberu, ochranu chránených údajov o testovanej osobe a za týmto účelom riadne usmerniť testovanú osobu k súčinnosti.

1. Poskytovateľ zabezpečí riadne označenie každej odobratej vzorky testovanej osoby a jej nespochybniteľné spárovanie s testovanou osobou.
2. Poskytovateľ zaznamenáva údaje o testovaných osobách do samostatného formulára, v ktorom bude uvedené poradové číslo, meno a priezvisko, rodné číslo, bydlisko a telefónne číslo osoby.
3. Poskytovateľ je povinný vykonávať diagnostické vyšetrenie riadne a odborne v súlade s požiadavkami pri zohľadnení súčasných poznatkov lekárskej vedy a v súlade so štandardnými diagnostickým postupmi pri zohľadnení individuálneho stavu testovanej osoby a s prihliadnutím na technické parametre odberového materiálu.
4. Diagnostické vyšetrenie je vykonané správne, ak bolo vykonané s potrebnou odbornou starostlivosťou, pri dodržaní všetkých bezpečnostno-technických opatrení, ktoré sú pri takomto odber a diagnostike potrebné (najmä vzorka nesme byť kontaminovaná, musí byť odobratá zo správneho miesta a musí byť správne priradená testovanej osobe).
5. Za odber diagnostického vyšetrenia zodpovedá poskytovateľ v miere, aké sa dá pričítať špecificite a senzitivite antigénových testov. Objednávateľ berie na vedomie, že poskytovateľ nezodpovedá za akúkoľvek škodu spôsobenú objednávateľovi alebo tretím osobám prípadným šírením infekčného respiračného ochorenia COVID-19, vyvolaného novým koronavírusom SARS-CoV-2, spôsobenou falošnou negativitou na základe antigénových testov poskytnutých objednávateľom.
6. Objednávateľ nezodpovedá za omeškanie a prípadnú škodu spôsobenú nesplnením záväzkov zo strany tretích subjektov, najmä, no nielen tým, že tretia osoba riadne a včas nedodá diagnostické sety pre účel plnenia predmetu tejto zmluvy.
7. Poskytovateľ sa zaväzuje bez zbytočného odkladu podať na žiadosť objednávateľa správu o priebehu diagnostických vyšetrení a informovať ho o nových skutočnostiach, ktoré vyšli v súvislosti s diagnostickými vyšetreniami najavo, najmä sa poskytovateľ zaväzuje, že bude objednávateľa bez zbytočného odkladu informovať o zistených nedostatkoch pri vykonávaní diagnostických vyšetrení. Zmluvné strany vynaložia vo vzájomnej súčinnosti všetko potrebné úsilie na ich odstránenie.
8. Poskytovateľ sa zaväzuje, že pri plnení záväzkov podľa tejto zmluvy bude bez zbytočného odkladu prerokúvať s objednávateľom všetky otázky, ktoré by mohli negatívne ovplyvniť priebeh a výsledok sledovaný touto zmluvou a že mu bude oznamovať všetky okolnosti, ktoré by mohli ohroziť oprávnený záujem objednávateľa a iniciatívne dávať návrhy na odvrátenie tejto hrozby.

**Čl. III**

**Cena plnenia**

1. Zmluvné strany sa dohodli, že objednávateľ zaplatí poskytovateľovi za riadne plnenie predmetu tejto zmluvy odmenu vo výške ceny práce z uzatvorených zmlúv o dohode o pracovnej činnosti so zdravotníkmi OM vrátane odvodov zamestnávateľa a paušálnu náhradu administratívno-účtovných nákladov vo výške 40 Eur (slovom: štyridsať eur) na pokrytie zvýšených nákladov súvisiacich s evidenciou nových pracovnoprávnych vzťahov a plnením aj ďalších práv a povinností z týchto vzťahov vyplývajúcich, najmä za realizáciu výplat a odvodov.
2. V cene podľa bodu 1 tohto článku zmluvy sú zahrnuté všetky a akékoľvek náklady poskytovateľa vynaložené na plnenie predmetu tejto zmluvy.
3. Poskytovateľ má právo na odplatu v zmysle Čl. II. Bodu 1. tejto zmluvy aj v tom prípade, ak sa zrealizuje menší počet vyšetrení ako je uvedené v Čl. II bode 3. tejto zmluvy za predpokladu, že menší počet testov bude zrealizovaný nie z dôvodu na strane poskytovateľa.
4. Objednávateľ uhradí poskytovateľovi odplatu podľa bodu 1 tohto článku tejto zmluvy na základe faktúry vystavenej poskytovateľom najneskôr do 5. dňa nasledujúceho kalendárneho mesiaca odo dňa poskytnutia plnenia so splatnosťou najneskôr do 4. kalendárnych dní odo dňa jej doručenia na e-mailovú adresu objednávateľa, za predpokladu, že poskytovateľ doručil Objednávateľovi faktúru, ktorá bude spĺňať náležitosti podľa bodu 5. tohto článku tejto zmluvy.
5. Faktúra musí obsahovať všetky náležitosti daňového a účtovného dokladu podľa právneho poriadku Slovenskej republiky. Prílohou faktúry je zoznam dní a hodín, počas ktorých prebiehalo plnenie zmluvy.
6. Pokiaľ faktúra nebude obsahovať predpísané alebo dohodnuté náležitosti, vrátane príloh, objednávateľ je oprávnený vrátiť ju poskytovateľovi bez úhrady na opravu alebo doplnenie, pričom sa nedostane do omeškania so splnením svojho peňažného záväzku voči poskytovateľovi. Doručením opravene alebo doplnenej faktúry plynie nová lehota splatnosti.
7. Objednávateľ je oprávnený vykonávať kontrolu dodržiavania ustanovení tejto zmluvy. Pri zistení nedostatkov je poskytovateľ povinný vykonať neodkladné opatrenia na zabezpečenie odstránenia nedostatkov a súlad s touto zmluvou a platnými právnymi predpismi Slovenskej republiky.

**Čl. IV.**

**Vyššia moc**

1. Žiadna zo zmluvných strán nebude zodpovedná za nedodržanie záväzkov, pokiaľ toto nedodržanie vznikne v dôsledku vonkajších udalostí, ktoré nemohli byť ovplyvnené zmluvnými stranami alebo nimi predvídané. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr: vojna, mobilizácia, povstanie, generálny štrajk, živelné pohromy a pod. Lehoty uvedené v tejto zmluve alebo zákone sa na čas trvania skutočnosti označenej ako vyššia moc dočasne pozastavujú, s presným označením ich začiatku a charakteru. Po skončení trvania skutočnosti označenej ako vyššia moc plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vyššej moci. Vyhlásenie núdzového stavu zmluvné strany nepovažujú za vyššiu moc.
2. Obidve zmluvné strany sa zaväzujú bezodkladne si vzájomne oznámiť začiatok a koniec „vyššej moci“.

**Čl. V.**

**Mlčanlivosť**

1. Zmluvné strany sa dohodli, že všetky skutočnosti, informácie a údaje, o ktorých sa poskytovateľ dozvie pri vykonávaní diagnostických vyšetrení sú považované za dôverné informácie, o ktorých sa obe zmluvné strany zaväzujú zachovávať mlčanlivosť, pokiaľ právny predpis platný a účinný na území Slovenskej republiky alebo písomná dohoda zmluvných strán neustanovuje inak. Tento záväzok zahŕňa povinnosť zachovávať mlčanlivosť o osobných údajoch testovaných osôb. Povinnosť mlčanlivosti podľa tohto článku trvá aj po zrušení alebo zániku tejto zmluvy.
2. Zmluvné strany sa zaväzujú, že dôverné informácie bez predchádzajúceho písomného súhlasu druhej zmluvnej strany nevyužijú pre seba a/alebo pre tretie osoby, neposkytnú tretím osobám ani neumožnia prístup tretích osôb k dôverným informáciám, pokiaľ táto zmluvy neustanovuje inak. Ak zmluvná strana akýmkoľvek spôsobom poruší povinnosť mlčanlivosti podľa tohto článku zmluvy je druhej zmluvnej strane povinná nahradiť tým spôsobenú škodu v plnej výške.
3. Zmluvné strany sa dohodli, že musia zabezpečiť, aby sa povinnosť mlčanlivosti vyplývajúca z tohto článku zmluvy vzťahovala aj na osoby, ktoré realizujú práva a povinnosti z tejto zmluvy vyplývajúce.

**Čl. VI.**

**Trvanie zmluvy**

1. Zmluva sa uzatvára na dobu určitú, t.j. objednávateľ sa zaväzuje služby podľa tejto zmluvy poskytovať objednávateľovi v čase špecifikovanom v Čl. II Bod 2 zmluvy.
2. Zmluvný vzťah založený touto zmluvou možno skončiť dohodou zmluvných strán alebo odstúpením od tejto zmluvy.
3. Zmluvu je možné ukončiť na základe vzájomnej dohody zmluvných strán ku dňu uvedenom v dohode.
4. Ak poskytovateľ podstatne poruší niektorú zo svojich povinností podľa tejto zmluvy (v prípade, ak poruší svoje povinnosti stanovené v čl. 1 bod2, v článku 2 tejto zmluvy) alebo ak sa akékoľvek vyhlásenia poskytovateľa v tejto zmluve ukážu byť nepravdivé, zavádzajúce alebo neúplné, je objednávateľ oprávnený od tejto zmluvy odstúpiť. Odstúpením od zmluvy nezanikajú odstupujúcej zmluvnej strane už vzniknuté nároky, ani nároky na náhradu vzniknutej škody, vrátane škody vzniknutej v dôsledku odstúpenia od zmluvy.
5. Odstúpenie od zmluvy podľa bodu 4 tohto článku zmluvy musí mať písomnú formu, musí byť preukázateľne doručené druhej zmluvnej strane a musí v ňom byť uvedený konkrétny dôvod odstúpenia , inak je neplatné. Účinky odstúpenia o d zmluvy nastávajú okamihom doručenia odstúpenia druhej zmluvnej strane.
6. Poskytovateľ sa zaväzuje, že pred ukončením tejto zmluvy upozorní objednávateľa na všetky opatrenia potrebné na to, aby sa zabránilo vzniku škody bezprostredne hroziacej objednávateľovi nedokončením niektorej z činností podľa tejto zmluvy.
7. Ak zmluvný vzťah medzi zmluvnými stranami zanikne odstúpením od tejto zmluvy alebo iným spôsobom, ktorý pripúšťajú ustanovenia tejto zmluvy alebo príslušné ustanovenia Obchodného zákonníka, nepoužité diagnostické sety je poskytovateľ povinný odovzdať objednávateľovi do 5 dní odo dňa zániku zmluvného vzťahu.

**Čl. VII.**

**Záverečné ustanovenia**

1. Akékoľvek povinnosti zmluvných strán vyplývajúce z tejto zmluvy a v tejto zmluve bližšie neupravené, sa riadia príslušnými ustanoveniami zákona č. 513/1991 Zb. Obchodného zákonníka.
2. Akékoľvek zmeny a doplnky k tejto zmluve môžu byť vyhotovené iba písomne, vo forme dodatkov a musia byť odsúhlasené obidvomi zmluvnými stranami.
3. Zmluvné strany zmluvu prečítali a jej obsahu porozumeli. Vyhlasujú, že zmluva je prejavom ich slobodnej vôle, nie je uzatvorená v tiesni a ani za nápadne nevýhodných podmienok. Na znak súhlasu s jej obsahom zmluvu vlastnoručne podpisujú.
4. Zmluva nadobúda platnosť dňom je podpisu oboma zmluvnými stranami a účinnosť dňom nasledujúcim po dni jej zverejnenia v súlade so znením § 47a ods. 1 zákona č. 40/19645 Zb. Občiansky zákonník v znení neskorších predpisov.
5. Ak sa preukáže, že niektoré z ustanovení zmluvy alebo jeho časti je neplatné a/alebo neúčinné a dôvod tejto neplatnosti sa nevzťahuje na celú zmluvu, nemá takáto neplatnosť a/alebo neúčinnosť ďalších ustanovení zmluvy, alebo samotnej zmluvy. V takomto prípade sa obe zmluvné strany zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel, sledovaný uzavretím zmluvy a dotknutým ustanovením.
6. Táto zmluva je vyhotovená v dvoch vyhotoveniach, každé s platnosťou originálu pričom jedno vyhotovenie obdrží objednávateľ a jedno vyhotovenie dodávateľ.

Za objednávateľa: Za poskytovateľa:

 František Harčár

.................................................... ............................................................

Starosta obce Zástupca poskytovateľa